**Flensburg** Alemaniako Schleswig-Holstein estatu federaleko hirugarren hiri handiena da, Danimarkarekin muga egiten duena.

Geografia
---------

Flensburg fiordoaren barrenean kokaturik dago hiria. Danimarkarekin muga egiten du eta Sylt uharteko Westerland hiriaren ondoren Alemanian iparralderen dagoen herria da Flensburg. Kiel, 86 km hegoaldera, eta Odense (Danimarkan), 92 km ipar-ekialdera, dira inguruan dituen hiri handienak.

Historia
--------

Daniarrek sortu zuten Flensburg 1200 inguruan, izen bereko fiordoaren barrenean. 1284an hiri eskubidea lortu eta berehala bihurtu zen Schleswigeko Dukerriko hiri garrantzitsua. Hansa Ligan izan ez arren, bertan zeuden hiriekin harreman komertzialak eratu zituen.

XV mendea gogorra izan zen. Hainbat izurrite (pneumonikoa, disenteria, legenarra eta sifilia) jasan zituen, bai eta sute izugarri bat 1485ean ere. Hala ere XVI mendean Hansa Liga erortzean Flensburg Eskandinaviako merkatal hiri garrantzitsuenetakoa bihurtu zen. Sardinzarra, azukrea eta balearen olioaz komertziatzen zuten, eta Groenlandian bale ehizan ere aritu ziren. Hogeita Hamar Urteko Gerrak eman zion amaiera aldi oparo honi. XVIII mendean Danimarkako Mendebaldeko Indiak (gaur egun Birjina uharte amerikarrak) koloniako ronarekin komertziatu zuen eta berriro oparoaldi bat ezagutu zuen.

Hiria protestantea zen eta hizkuntza aldetik ere Danimarkakoa baino Alemaniako hiri baten antza hartuz joan zen. Azken lau mendeetan Danimarkako bigarren kai handiena izan zena 1864ean Prusiak eskuratu zuen Bigarren Schleswigeko Gerran eta 1889an hiri askea bihurtu zen. Nazioen Ligak 1920an erabaki zuen Alemania eta Danimarka arteko muga Schlewigeko Dukerriko biztanleek erabaki behar zutela erreferendum bidez. Flensburgetik gora zeuden herriek Danimarka izatea erabaki zuten eta hegoaldera zeudenek aldiz Alemania. Flensburg bera Alemanian gelditu zen.

Bigarren Mundu Gerra bukatzear zela, 1945eko maiatzean, Alemania Naziaren gobernuaren egoitza bihurtu zen Flensburg, Adolf Hitler hil eta Karl Donitz almirantea nagusi jartzean. 23 egunen buruan errenditu zen. Gerra ostean daniarren aldeko mugimendua sortu zen, Schlewig Dukerria zena elkartze aldera.

Ondasun nabarmenak
------------------

* **Kaufmanshöfe:** XVIII mendeko merkatarien patioak. Adibidez Westindienspeicher eta Borgerforeningen Hof.
* **San Joan eliza (*Johanneskirche*):** XII mendeko eliza, Flensburgeko zaharrena.
* **Andre Mariaren eliza (*Marienkirche*):** Eliza gotikoa, gehigarri barrokoak dituena. Dorrea 1885ean jaso zen.
* **Flensburgeko museoa (*Museumsberg Flensburg*)**

* NordertorNordertor
* Marineschule MürwikMarineschule Mürwik
* Mürwiker WasserturmMürwiker Wasserturm
* AlexandraAlexandra
* KBAKBA

Hiritar ezagunak
----------------

* Theodor Mommsen (1817 – 1903), Literaturako Nobel Sariduna 1902an.

Hiri senidetuak
---------------

Flensburg ondorengo hiriekin senidetuta dago:

* Carlisle (Erresuma Batua)
* Neubrandenburg (Alemania)
* Słupsk (Polonia)

Demografia
----------

Grafiko hau ezin da une honetan ikusi, software arazo bat dela eta. Lanean ari gara ahalik eta lasterren grafikoak berriro erakutsi ahal izateko.
Ikus jatorrizko Wikidatako eskaera eta iturriak.

Kanpo estekak
-------------

* **(Alemanez)** Udalaren webgune ofiziala
* **(Danieraz)****(Alemanez)** Turismo bulegoa

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q3798
* Commonscat Multimedia: Flensburg

---

* **Identifikadoreak**
* WorldCat
* VIAF: 168669942
* BNF: 11948563w (data)
* GND: 4017506-6
* LCCN: n80132177
* NKC: ge731741
* NARA: 10044655
* SUDOC: 027445976
* **Hiztegiak eta entziklopediak**
* Britannica: url
* **Lekuak**
* OSM: 62675

 |

* Wd Datuak: Q3798
* Commonscat Multimedia: Flensburg


|  |  |  |
| --- | --- | --- |
|  | Schleswig-Holstein estatuko hiriak |  |
|  Flensburg •  Kiel •  Lübeck •  Neumünster |